Mehmûd Ehmedî qedexeyê vejîyayîşê teberî xo rê sey firsendêk dî û keye de trîbunêk viraşt ke no trîbun eşkeno awa awbendî ra ceyran ber bîyaro.
Mehmûd Ehmedo ke dewa Abra ya Çil Axa de ciwîyeno, kerd ke enerjîyo ke wexto ke awe herîkîyena virazena vurna enerjîyê ceyranî. Ehmed eşkeno ke pê trîbunî qasê hewcedarîyê ceyranî yê keyeyêkî enerjîyê roşnîye ber bîyaro. Ehmed seba ke nê enerjîyê ceyranî zêdêr bikero projeyê xo ser o xebitîyeno.
Ehmedî îfade kerd ke seba ke tim ceyranî birîyeno ey zî dest pê cigêrayîşêkê winasênî kerd û qedexeyê vejîyayîşê teberî zî seba ey bi firsendêk. Ehmedî da zanayene ke trîbunê ey eşkeno qasê 25 voltan ceyran bido û o wazeno na asta voltî bikero 220 voltan. Ehmedî venga selahîyetdaran da ke awa awbendî bixebitnê.
